उन्होंने कहा कि सभी को मालूम है कि इससे पहले सोनिया गांधी 'मौत के सौदागर' का बयान दे चुकी हैं. राहुल गांधी को अच्छा प्रशिक्षण मिला है जो मौत के सौदागर से लेकर खून की दलाली जैसे बयान से स्पष्ट होता है. कानून मंत्री ने कहा कि कांग्रेस के वरिष्ठ नेता गुलाम नबी आजाद ने भी हाल में कहा था कि भारत की सेना आतंकवादियों को कम मारती है और कश्मीर के लोगों को ज्यादा. इस बयान को लेकर गुलाम नबी आजाद को आतंकी संगठन लश्कर ए तैयबा का सर्टिफिकेट मिल चुका है. जल्द ही कांग्रेस पार्टी को भी लश्कर या पाकिस्तान के किसी आतंकी संगठन का सर्टिफिकेट मिल जाएगा.